jkorsvik/nowiki_second_scrape_merged huggingface dataset:
Vordingborg

Vordingborg er en by på Sjælland i Danmark og administrasjonssenter i Vordingborg kommune. Frem til kommunalreformen i 2007 lå den i Storstrøms amt. 
Vordingborg har en befolkning på 11 686 (2013) innbyggere.


== Severdigheter ==
Botanisk Have
Dronning Alexandrines bro
Gåsetårnet
Kalvehave kirke
Kulsbjergområdet
Køng Museum
Mallings Kløft
Masnedø Fort
Mern kirke
Prins Jørgens Garde
Skibinge kirke
Stensbygården
Stensby kirke
Sydsjællands Museum
Tiendestenen
Videnscenteret
Vordingborg kaserne
Vordingborg kirke
Øster Egesborg kirke


== Referanser ==


== Eksterne lenker ==
Offisielt nettsted 
(en) Vordingborg – kategori av bilder, video eller lyd på Commons
Ærøskøbing

Ærøskøbing er en by og tidligere kjøpstad i Danmark. Byen ligger i Ærø kommune på Ærø, Region Syddanmark. Frem til kommunalreformen i 2007 lå den i Ærøskøbing kommune. Byen har 938 innbyggere (2013).De eldste nevnte privilegier er fra Kong Hans' tid, men byen er noe eldre. Kjøpstadsrettighetene er fra 1522.Byen har et velbevart sentrum med hus fra 1700-tallet. Mange av husene og de brolagte gatene, som er fra middelalderen, er fredet. 
Byen blir ofte kalt «eventyrbyen i Danmark».


== Referanser ==


== Eksterne lenker ==
(en) Ærøskøbing – kategori av bilder, video eller lyd på Commons
Svendborg

Svendborg er den nest største byen på Fyn i Danmark, med et innbyggertall på 26 783 (2013). Den ligger i Svendborg kommune og hører til Region Syddanmark.
Kjøpstadens eldste bevarte privilegium ble utstedt i 1253 under Valdemar Seier.Byens eldste verdslige bygning er det nåværende museum, Anne Hvides Gaard, som ble oppført omkring 1560-1570. Huset er fredet.

Danmarks største virksomhet har sin opprinnelse i Svendborg, hvor kaptein Peter Mærsk Møller og sønnen Arnold Peter Møller i 1904 kjøpte et brukt dampskip og dannet A/S Dampskibsselskabet Svendborg, som i 2003 ble fusjonert med Dampskibsselskabet af 1912 A/S under navnet A.P. Møller – Mærsk.


== Vennskapsbyer ==
 Kuopio
 Aasiaat
 Bozhou
 Bodø
 Stezyca
 Dolny Kubin
 Braintree
 Jönköping
 Stralsund


== Se også ==
Tåsinge
Thurø
Drejø
Hjortø
Skarø
Svendborgsundbroen


== Referanser ==


== Eksterne lenker ==
Offisielt nettsted 
(en) Svendborg – kategori av bilder, video eller lyd på Commons 
Sydfyns Turistbureau
Skanderborg

Skanderborg er en kjøpstad og stasjonsby i Jylland i Danmark. Den ligger 25 kilometer sydvest for Århus. Byen har 14 072 innbyggere (2009) og er et mindre jernbaneknutepunkt mellom den nord-sydgående østkyst-strekning i retning mot bl.a. Århus og Horsens samt den øst-vestgående jernbane i retning mot Silkeborg. Skanderborg er administrativt sentrum for Skanderborg kommune og ligger i Region Midtjylland.
Den østjyske kjøpstaden ligger i et bakket landskap ved Skanderborg Sø, ikke mange kilometer fra Ejer Bavnehøj. Hvert år den andre helgen i august besøkes Danmarks Smukkeste Festival av opp mot 40 000 mennesker i området ved bøkeskogen og sjøen. I det nordlige Skanderborg ligger den delen av Vejdirektoratet som står for Danmarks veiprosjekter.


== Skanderborgs historie ==
Skanderborg har opprinnelig oppstått rundt Skanderborg slott som lå på en liten øy i Skanderborg Sø – en glimrende forsvarsposisjon, ved den mest regulære adgangsveien til Århus. Det ble påbegynt i 1171 under Valdemar den store. 
Skanderborg fikk kjøpstadsrettigheter i 1583.
I 1720 ble Skanderborg hjemsted for et rytterdistrikt og i 1720-1722 ble det oppført brakker og staller til mannskap og hester til et regiment.


== Bilder fra Skanderborg ==

		
		


== Referanser ==


== Eksterne lenker ==
Skanderborg kommune
Skanderborgfestivalen
Dansk Center for Byhistorie - Skanderborg
Maribo

Maribo er en kjøpstad midt på Lolland i Danmark med 5 936 innbyggere (2013). Frem til kommunalreformen i 2007 var den hovedbyen i Maribo kommune. Den hører nå til Lolland kommune i Region Sjælland.
Byen har blant annet et gymnasium, domkirke og et bryggeri. 
I Maribos byvåpen ses den hellige Birgitta av Vadstena, som grunnla birgittinerordenens kloster i Maribo. I 1803 ble Lolland-Falster, som hittil hadde vært en del av Fyns stift, gjort til et nytt, selvstendig stift, og klosterkirken ble da stiftets domkirke.
Christian IVs datter Leonora Christina Ulfeldt tilbrakte etter løslatelsen fra Blåtårn sine siste år i Maribo kloster, og ligger begravet i krypten i Maribo domkirke.


== Referanser ==
Marstal

Marstal er en by på Ærø med 2 370 innbyggere (2013). Navnet kommer av ordet «hestestall». Marstal og Ærøskøbing kommuner ble den 1. januar 2006 slått sammen til Ærø kommune i forbindelse med kommunalreformen.
Sjøfart har fremdeles stor betydning for byen, da Danmarks største coaster-flåte er hjemmehørende i byen og da der ligger en navigasjonsskole.


== Se også ==
Ærøskøbing


== Referanser ==


== Eksterne lenker ==
Offisielt nettsted 
(en) Marstal – kategori av bilder, video eller lyd på Commons
Ærø

Ærø er en øy som ligger sør for Fyn i det sydfynske øyhav. Flateinnholdet er 88 km², og folketallet er 6 365 (2014). De største byene på Ærø er Marstal og Ærøskøbing. Øyen nevnes som Ærræ i 1231, et navn med usikker opprinnelse.


== Ferger ==
Det går fire fergeruter fra Ærø:

Fra Marstal til Rudkøbing på Langeland
Fra Ærøskøbing til Svendborg på Fyn.
Fra Søby til Faaborg på Fyn.
Fra Søby til Fynshav på Als.
		
		
		
		


== Referanser ==


== Eksterne lenker ==
(en) Ærø – kategori av bilder, video eller lyd på Commons 
(en) Ærø – galleri av bilder, video eller lyd på Commons 
Ærø Turistbureau
Henrik H. Langeland

Henrik Helliesen Langeland (født 19. november 1972 i Oslo) er en norsk forfatter og skribent. Han har doktorgrad i litteraturvitenskap fra Universitetet i Oslo, hvor han i 2005 disputerte med en avhandling om På sporet av den tapte tid av Marcel Proust.
Langeland debuterte som forfatter i 2000 med romanen Requiem som var basert på Proust. Hans gjennombrudd som forfatter var konsernmiljøromanen Wonderboy fra 2003 som solgte over 100 000 eksemplarer. I 2007 utgav han boka Francis Meyers lidenskap hvor handlingen var lagt til Universitetet i Oslo. I 2010 utgav han boka Verdensmestrene som var første bind i en romanserie om fire Oslo-familier på 1980- og 1990-tallet. Hauk og due fra 2012 var andre bind i denne serien. I 2021 kom tredje bind i serien, Paradis. 
Langeland var redaktør for det litterære tidsskriftet Vinduet fra 2005 til 2008. Langeland har vært styremedlem i Litteraturhuset og i Skiforeningen fra 2011 til 2017, og er styremedlem i Nationaltheatret.
Han var fra 2014 til 2017 engasjert av Aker for å skrive bok om de siste 25 års historie i konsernet, en periode som sammenfalt med Kjell Inge Røkkes tid som majoritetsaksjonær. I mars 2018 la Aker ut bokmanuset på sine nettsider, rett før Tiden forlag skulle publisere boka. I mars 2018 skulle Tiden forlag utgi boken under tittelen Eventyrerne. En fortelling om Aker i vår tid, men forlaget trakk utgivelsen etter at det viste seg at boken ikke var i samsvar med god sitatpraksis for sakprosautgivelser.


== Utgivelser ==
Requiem (roman, 2000)
Marcel Proust (monografi i Ariadne-serien, 2001)
Wonderboy (roman, 2003)
Av sporet er du kommet (avhandling, 2005)
Francis Meyers lidenskap (roman, 2007)
Amerikanske tilstander (intervjubok, med John Erik Riley og Mattis Øybø, 2008)
Verdensmestrene (roman, 2010)
Fortellekunst (håndbok, 2011)
OSL2O11 (fotobok, med Tom Sandberg, 2011)
Hauk og due (roman, 2012)
Fyrsten (roman, 2013)
Eventyrerne. En fortelling om Aker i vår tid (2018)
Showtime! (roman, 2020)
Paradis (roman, 2021)


== Referanser ==


== Eksterne lenker ==
(en) Henrik H. Langeland – kategori av bilder, video eller lyd på Commons 
(en) Henrik H. Langeland på Internet Movie Database 
(no) Henrik H. Langeland i NRK Forfatter
(no) Digitaliserte bøker av Langeland hos Nasjonalbiblioteket.
Rudkøbing

Rudkøbing er en by og tidligere kjøpstad på øya Langeland i Danmark, med et innbyggertall på 4 547 (2013). Den ligger i Langeland kommune og hører til Region Syddanmark. Byen er administrasjonssenter i kommunen, noe den også var i den gamle Rudkøbing kommune som ble oppløst i forbindelse med kommunalreformen i 2007.
Rudkøbing vokste frem på 1100-1200-tallet rundt Rudkøbing kirke og fikk sine første kjente kjøpstadsrettigheter i 1287.


== Kjente personer fra byen ==
Blant kjente personer fra Rudkøbing er Nikolaj Coster-Waldau,  handelsmannen Mads Johansen Lange som ble konge på Bali, skuespilleren Bjørn Watt Boolsen og brødrene Anders og Hans Christian Ørsted, begge vitenskapsmenn. Anders Sandøe Ørsted var også statsminister.


== Referanser ==


== Litteratur ==
Søren Olsen: Danmarks købstæder, 144 købstæder og andre gamle byer, Politikens Forlag 2000, ISBN 87-567-6203-8


== Eksterne lenker ==
Langeland-info.dk
Odense

Odense er Danmarks tredje største og Fyns største by, med et innbyggertall på 158 678 (2009). Den er administrasjonssted for Odense kommune og ligger i Region Syddanmark. Fram til 1. januar 2007 var Odense også administrasjonssete for det nå nedlagte Fyns amt.
Domkirken inneholder fire kongegraver: Knut den hellige som kirken er oppkalt etter, Erik Lam – hvis nøyaktige gravsted ikke kjennes – og overført fra den revne Gråbrødrekirke kong Hans og Christian II. Foruten de to førstnevnte døde også Frederik IV i byen, på Odense slott, som i dag er hjemsted for kommunens miljø- og teknikforvaltning og Statsamtet Fyn.
Under Odense ligger restene av en av de seks kjente trelleborger, Nonnebakken.
Dikteren H.C. Andersen er født og oppvokst i Odense. Industrimagnaten C.F. Tietgen likeså.
I Odense ligger et av Danmarks største kjøpesentra, Rosengårdcenteret, som har 125 butikker i et innendørs gågatemiljø.


== Historie ==
Odense er en svært gammel by, trolig blant de 4-5 eldste i Danmark. Utenfor byen ligger Nonnebakken vikingeborg, en trelleborg fra omkring 1000 e.Kr. Fra en annen slik borg, Aggersborg i Nordjylland, flyktet Kong Knud i 1086 til Odense og ble drept i Albani Kirke. Her ble han kanonisert med tilnavnet Knud den hellige. 


== Transport ==
Det tar 1 t. og 15 minutter med tog fra Odense til Danmarks hovedstad, København. Odense har et godt togtilbud og et god kollektivtilbud, samt gode veier i alle retninger. 


=== Odense lufthavn ===
Se Odense lufthavn
Odense lufthavn (ofte kalt Beldringe lufthavn) (IATA: ODE, ICAO: EKOD) er en liten flyplass utenfor den danske byen Odense. Den ligger i tettstedet Beldringe, nordvest for Odense. Flystripen ble bygd for militær bruk på 1940-tallet under den tyske okkupasjonen av Danmark. Færre og færre av innbyggerne velger å reise med fly når de skal noen steder. Da velger de heller å fly fra Københavns lufthavn, noe som har gjort at Odense lufthavn som bare har noen få destinasjoner har gått i minus.


== Vennskapsbyer ==

 Shaoxing
 Brno
 Klaksvík
 Tammerfors
 Schwerin
 Upernavik
 Kópavogur
  Petah Tikva
 Funabashi
 Iksan
 Kaunas
 Groningen
 Trondheim
 Katowice
 Toruń
 Norrköping
 Östersund
 İzmir
 Kyiv
 St Albans
 Columbus


== Kjente odenseanere ==
Forfatter og poet, Hans Christian Andersen
Den klassiske komponisten Carl Nielsen var også født i nærheten av Odense.
Industrimann og bankansatt, Carl Frederik Tietgen
Oppfinner og industrimann, Thomas B. Thrige
Håndball-spiller, Anja Andersen
Musiker, Kim Larsen


== Se også ==
Brandts Klædefabrik
Bymuseet Møntergården
Carl Nielsen Museet
Danmarks Jernbanemuseum
Den Fynske Landsby
Fyns Kunstmuseum
H.C. Andersens Barndomshjem
H.C. Andersens Hus
Nonnebakken
Odense Kanal
Odense Kommune
Odense slott
Odense Symfoniorkester
Odense Teater
Odense Zoo
Odense å
Sct. Knuds Kirke (Odense Domkirke)
Syddansk Universitet, Odense
Vor Frue Kirke


== Referanser ==


== Eksterne lenker ==
Offisielt nettsted 
(en) Odense – kategori av bilder, video eller lyd på Commons 
(en) Odense – galleri av bilder, video eller lyd på Commons 
(en)  Odense hos Wikivoyage
Odense Turistbureau
Odense – City of Hans Christian Andersen
Hjørring

Hjørring er den største byen i Vendsyssel i Nordjylland og er administrasjonssenter i Hjørring kommune. Den har et areal på 311,4 km², og 25 780 indbyggere (2020).


== Historie ==
Hjørring er en av Danmarks eldste byer. I 1993 feiret den sitt 750 års kjøpstadsjubileum. 
Byens navn stammer fra det oldnordiske språk og består av to deler: Hjórr (som betyr et sverd) og av en typisk slutning for gamle danske byer (-ing). I 1150 omtales byen på latin som Heringa på en mynt slått av kong Svein Grathe. I Kong Valdemars Jordebog fra 1231 listes Hjørring som kongelen, og byen fikk i 1243 de samme kjøpstadsrettigheter som den midtjyske byen Viborg hadde. I Hjørring stod sysseltinget i middelalderen, altså rettsstedet for Vendsyssel.
Fra middelalderen er alle tre kirker bevart – Sankt Olai Kirke  i tre fra 1000-tallet, den romanske steinkirken Sankt Hans Kirke fra 1100- og 1200-tallet, og den senromanske steinkirken Sankt Catharinæ Kirke. Sistnevnte kirke er Hjørrings største kirke (viet til Sankt Catharina av Alexandria) og den ligger i nærheten av byens gamle torg. Den siste person som ble henrettet i Hjørring var den semilegendariske Thomas Thomasen Bisp.


== Severdigheter ==
Blant de mest kjente severdighet er Vendsyssel Kunstmuseum og Vendsyssel Historiske Museum. Andre attraksjoner er Vendsyssel Teater og gågaten.
I Hjørring arrangeres hvert år en av verdens største fotballturneringer; Dana Cup.


== Vennskapsbyer ==
 Kervo i Finland
 Kristiansand i Norge
 Reykjanesbær i Island
 Trollhättan i Sverige


== Referanser ==
Holstebro

Holstebro er en innlandsby, stasjonsby og tidligere kjøpstad i det nordlige Vestjylland i Danmark. Den ligger i Holstebro kommune, Region Midtjylland, og har 34 711 (2013) innbyggere. Den er administrasjonssenter i kommunen.Bybildet i Holstebro er preget av en rekke moderne skulpturer.


== Historie ==
Byen har oppstått som et vadested over Storåen. Senere er stedet blitt et brosted – herav kanskje navnet. Byen nevnes ved navn første gang 
i et brev fra  1274. Eldste kjente privilegiebrev er fra 1552, men de eldste kjøpstadrettigheter kjennes ikke, da det var ni branner mellom 1552 og 1734 og
dokumentene gikk tapt sammen med nesten alle gamle bygninger.


== Geografi og samfunn ==
Holstebro ligger 14 km syd for Struer. Elven Storå renner gjennom byen. 
Det er en betydelig handelsby med et nett av gågater; industrien omfatter bl.a fødevarer, jern og maskiner, tre og møbler, tekstiler og kjemisk industri. Byen har også et sentralsykehus.
Fra 1953 er Holstebro garnisonsby for Jydske Dragonregiment, med stort øvelsesterreng.
Byen har en rekke utdannelsesinstitusjoner, både gymnas, barnehageseminarium, sykepleieskole, skole for fysio- og ergoterapeuter, økonomskole, spesialarbeiderskole, høiskole, handelsskole, metallskole, teknisk skole, landbruksskole, sportscollege samt Idrætscenter Vest med 16 fotballbaner. 
I tilknytning til byen ligger også Holstebro golfbane. De lokale sportsklubbene heter Holstebro Boldklub og Tvis KFUM (Håndballklubb). Det finnes også en lokal roklubb.


== Kulturliv ==
Den ombygde Holstebro-hallen fra 1966 inngår i dag i Musikteatret, Holstebro Kongres- og Kultur Center (innviet i 1991), og benyttes blant annet til teaterforestillinger, konserter, utstillinger og messer. 
Byen har et rikt kulturliv. Institusjoner som holder til i Holstebro er blant annet

Odin Teatret og Nordisk Teaterlaboratorium for skuespillerkunst
Holstebro Musikskole
Peter Schaufuss Balletskole
Holstebro Kunstmuseum med dansk og utenlandsk samtidskunst, Holstebro Museum
Jens Nielsen og Olivia Holm-Møller-samlingen
Hjemmeværnsmuseet
Museum for KleinkunstByens utemiljø er smykket av flere moderne kunstverker, bl.a. Giacomettis figur Kvinde på kjerre foran byens gamle rådhus, samt Frithioff Johansens permanente laserskulptur Kaos tempel på TV/MIDT-VESTs sendemast.  
Nørrelandskirken, tegnet av arkitektene Inger og Johannes Exner og innviet i 1969, er utsmykket med flere lystrær som preger kirkerommet. Trærne er laget av sølvsmeden Bent Exner.


== Referanser ==


== Litteratur ==
Søren Olsen: Danmarks købstæder, 144 købstæder og andre gamle byer, Politikens Forlag 2000, ISBN 87-567-6203-8


== Eksterne lenker ==
Holstebro Kunstmuseum
Holstebro Museum
Holstebro Turistbureau
Øresund

Øresund er havsundet mellom Sjælland i Danmark og Skåne i Sverige. Øresund danner også riksgrense mellom de to landene. Øya Ven er svensk territorium, mens Amager og Saltholm er dansk. Sundet er 118 km langt og 4–28 km bredt. Det begrenses i nord av linjen Gilbjerg Hoved–Kullen, og i sør av linjen Stevns fyr–Falsterbo. Middeldybden angis gjerne til cirka 11 meter, men området består av både lavtvannsbukter og områder med dybder opp til omkring 40 meter på det smale stykket mellom Helsingør og Helsingborg. I 2000 ble Øresundsforbindelsen åpnet, noe som innebærer vei- og togforbindelse mellom København og Malmö.


== Bunnforholdene ==
Bunnforholdene er mangearta, men lavtvannsområdene blir generelt dominert av sandbunn og de dypere områdene av store mengder av silt og leire. I mindre områder finnes dessuten steinrev, muslingbanker og blottlagt grunnfjell. Visse steder i Køge Bugt finnes nunataker av undergrunnens kalk.
Mellom Amager og Malmö ligger en gammel randmorene kalt Drogden Sill, hvor vanndybden ikke overstiger 10 meter. Denne terskelen blir i stor grad styrt av vanngjennomstrømningen.


== Havstrømmene ==
Sundet er ansvarlig for cirka 25 prosent av vannutskiftningen mellom Østersjøen og Kattegat/Nordsjøen. Øresund har generelt en nordgående overflatestrøm som fører brakkvann fra Østersjøen mot Kattegat. Fra Kattegat strømmer saltvann sørover langs bunnen. De to vannmassene blandes under normale vindstille forhold ikke, men danner et såkalt springlag med en stor gradient hva angår salinitet og temperatur. Springlaget ligger vanligvis i cirka 10–12 meters dybde. Kun i få situasjoner vil vinden være kraftig nok til å blande vannsøylen og dermed bringe saltvann fra Kattegat til Østersjøen.


== Eierskapet ==
Øresund har gjennom historien hatt en viktig strategisk betydning for en rekke land. Nord-Europas viktigste skipsled går gjennom Øresund. Råderetten over Øresund og Skåne har imidlertid vært en stadig tilbakevennende årsak til konflikter mellom dansker og svensker. Gjennom flere århundrer krevde den danske kongemakten avgift av alle forbipasserende skip i Øresund, og den såkalte øresundstollen ble innkrevd ved Kronborg. I 1660 sto Øresundsslaget mellom de svenske og danske kongemaktene, og danskene fikk hjelp fra hollenderne til å motstå den svenske overmakten. Senere måtte imidlertid danskene kapitulere, og ved den såkalte Roskildefreden i 1658 måtte danskekongen avstå Skånelandene til svenskekongen. Man regner allikevel ikke Skåne som fullt ut integrert med Sverige før i 1720. Før 1720 hadde Skåne og farvannene i Øresund i sin helhet vært danskkontrollerte siden 900-tallet.


== Referanser ==
Værløse

Værløse er en by i Furesø kommune i Storkøbenhavnsområdet i Københavnsområdet i Region Hovedstaden på øya Sjælland i Danmark med 13 114 innbyggere (2013). Byen er det administrative senter for Furesø kommune. Frem til kommunalreformen i 2007 hadde den samme funksjon i den tidligere Værløse kommune.

Værløse er en by i Københavnsområdet på Sjælland med 13 114 innb
Værløse opptrer første gang skriftlig i Esrum klosters annaler fra 1248 under navnet Witherløse. Fra middelalderen kjennes landsbyene Kirke Værløse, Lille Værløse, Bringe, Jonstrup og Kollekolle, samt Borupgård nær Kirke Værløse. I tidlig middelalder satt Hvide-slekten med makten i området; men etter kongemordet i Finderup Lade i 1286, der blant andre medlemmer av Hvide-slekten ble kjent skyldige, overtok bispen i Roskilde store eiendommer.Værløse het tidligere Lille Værløse, fordi Kirke Værløse var «den store», og stasjonsbyen Værløse «den lille». Men på 1990-tallet ble prefikset «lille» strøket fra byskiltene.
I byen ligger den nedlagte Værløse flystasjon og Værløse museum.


== Referanser ==


== Eksterne lenker ==
Offisielt nettsted 
(en) Værløse – kategori av bilder, video eller lyd på Commons
Slangerup

Slangerup er en tidligere kjøpstad i tidligere Frederiksborg amt, nå Frederikssund kommune i Region Hovedstaden på Sjælland. Byen hadde 6407 innbyggere (2003). Den var hovedby i Slangerup kommune fram til kommunalreformen 2007, da Slangerup kommune gikk inn i den nye Frederikssund kommune.


== Historie ==
Slangerup omtales allerede som kjøpstad i 1252 og bevarte kjøpstadsrettighetene inntil 1809, men byen er antagelig enda eldre. Saxo har nevnt Slangerup i sin krønike. Man antar at navnet kommer fra en viking som bodde her først, Slangir. Andre leddet er en sammentrekning av «thorp», en samling av hus. 
I nyere tid er byen kjent for Danmarks første privatfinansierte jernbane, København-Slangerup-banen, som åpnet i 1906. Banen ble overtatt av staten i 1948, men allerede i 1954 ble strekningen mellom Farum og Slangerup nedlagt. Danmarks første bussrute gikk mellom København og Slangerup og ble startet i 1904. Men først på midten av 1900-tallet begynte byen å vokse, fra 1950 til 1975 ble innbyggertallet firdoblet, fra 1500 til 6000. 


== Kjente personer fra Slangerup ==
Erik 1. Ejegod ble født i Slangerup omkring 1056.
Thomas Kingo ble født i Slangerup 1634.


== Eksterne lenker ==
Danmarks byhistorie - Slangerup Arkivert 3. desember 2020 hos Wayback Machine.
Sorø

Sorø er en by som ligger på Vestsjælland i Sorø kommune i Danmark og har 8 005 (2020) innbyggere.Byen, som ligger 75 km vest for København, ble fra 2007 sete for det folkevalgte Regionsrådet og administrasjonen av den nye Region Sjælland.
Sorø har Danmarks største bevarte klosterkirke – Sorø klosterkirke – som blant annet er gravplass for Ludvig Holberg, den siste norske middelalderkongen Olav Håkonsson samt hans bestefar Valdemar Atterdag.Sorø Akademi som er en av Danmarks eldste kostskoler ligger i tilknytning til kirken. 


== Referanser ==
Nakskov

Nakskov er Lollands største by og kjøpstad, med 12.546 indbyggere per 1. januar 2021. Den ligger innerst i Nakskov fjord på vestkysten av øya i Lolland kommune, Region Sjælland.
Tidligere var Nakskov kjent for sine mange skipsverft. På slutten av 1800-tallet etablerte den lokale forretningsmannen H. N. Andersen sjøtransportselskapet ØK (Østasiatisk Kompagni), som ble et verdensomspennende foretak. Nakskov er fortsatt en sjøfartsby, men har også mye industrivirksomhet. Blant annet ble havregrynsfabrikken OTA anlagt her; fabrikken eies idag av Nakskov Mill Foods. Også Nakskov Sukkerfabrik er en stor arbeidsgiver. Blant byens moderne, høyteknologiske virksomheter finner man Ortofon, Alfa Laval og MHI Vestas Offshore Vind. Tradisjonelt har Lolland-Falster vært Danmarks ubetinget største sukkerproduksjonsområde, ettersom det er svært gode forhold for dyrkning av sukkerroer i området. I dag kan man studere historien om egnens sukkerproduksjon på Danmarks Sukkermuseum, som åpnet dørene i Nakskov i 1999.
Selv om industrivirksomheten har vært og er viktig for byen, kan man fortsatt oppleve Nakskovs historie gjennom en rundtur i bykjernen. Flere av de gamle bygningene er bevart; det finnes blant annet eksempler på bindingsverkhus, gamle pakkhus og kjøpmannsgårder. De små gatene og stredene som løper på kryss og tvers gjennom byen påminner om byens røtter tilbake i middelalderen. Byens største kirke, Sankt Nikolai Kirke, ble oppført i begynnelsen av 1200-tallet. Det gamle kornlageret Dronningens Pakhus er fra år 1600, kjøpmannsgården Theisens Gård er fra 1786, og Det Gamle Apotek stod ferdig i 1645, og fikk et påbygg i barokkstil i 1777. I dag holder Nakskov Turistbureau til i Det Gamle Apotek. Foruten Sukkermuseet finnes det flere andre museer i Nakskov, der man kan lære om Nakskovs og Lollands historie.
Nakskov ligger like ved primærrute 9 og Tårs Færgehavn. Fra fergehavnen går det ferge til øya Langeland. Fra Nakskov sentrum er det drøyt 11 kilometer til Søllested, 27 kilometer til Maribo, drøyt 30 kilometer til Rødbyhavn, 55 kilometer til Nykøbing Falster og 160 kilometer til København. Byen fungerer som service- og handelssenter for opplandet.


== Referanser ==